Katedrála svätého Henryka (Helsinki)

Katedrála svätého Henryka v Helsinkách (fín. Pyhän Henrikin katedraalije) je hlavnou rímskokatolíckou katedrálou a chrámom v prevažne protestantskom Fínsku. Pozadie Fínsko bolo od čias christianizácie rímskokatolíckou krajinou, ale od 16. storočia sa pod vplyvom reformácie, ktorá sa šírila zo Švédska, stalo evanjelickou krajinou. Doteraz sa väčšina veriacich hlási k evanjelicko-lluteránskej cirkvi. Katolíci sa odvtedy stali minoritou. V 19. storočí však vznikla potreba postaviť katolícky chrám pre cudzincov, ktorí prichádzajú do tohto mesta. Katedrálu svätého Henryka postavili v rokoch 1858 až 1860 v neogotickom architektonickom štýle podľa plánov nemeckého architekta Ernsta Lohrmanna. Slúžila hlavne poľským vojakom, ktorí vykonávali vojenskú službu v radoch armády Ruského impéria, ktoré vtedy územie Fínska spravovalo (do roku 1917). V súčasnosti sa tu slúžia katolícke bohoslužby vo fínskom, poľskom a v anglickom jazyku. Iné projekty Commons ponúka multimediálne súbory na tému Katedrála svätého Henryka (Helsinki) Externé odkazy Oficiálna stránka katedrály